وانا بقرأ اسئلة لحضرتك عن مجالك ودراستك عمالة اقول اللهم بارك علشان محسدش غصب عني😅 كلامك صح اننا نشغل وقت فراغنا بالقراءة والدراسة..اعمل ايه علشان ابقا زيك حسيتني جمبك ولااا شيئ😅..ابدء ب20 كتاب?..دي نقطة الإنطلاق? ولازم اتابع مع شيخ او اروح دار او مسجد?مينفعش مع نفسي ?مع العلم اني طالبة في الجامعة
أول خطوة: إنك متقوليش أبقى زيك, لإن أنا شخص عادي جدًا بالنسبة لناس كتير, وفي قدوات أفضل مني بكثير أنا مش معنى كلامي إني قاعد 24 ساعة بين الكتب أنا عندي شغلي, سواء الرسمي أو عملي في مركز نماء وعندي دراستي في الماجستير وبسافر وبحضر محاضرات وأقعد مستمع عادي وعندي مذاكرتي الخاصة اللي مستمر عليها الحمد لله من سنين طويلة وعندي برضو أهلي وبيتنا وبنات أختي اللي بلعب معاهم  وعندي أصدقائي "هما قليلين شوية" بس فيهم البركة, وأنا والدكتور محمود  @abo_ahhareth  عندنا ماتش كورة لأول مرة منذ زمن بعيد  باختصار: الحياة مش كلها جد, ولا كلها لعب, هي موازنات, المهم كل شيء بقدره